Diari Oficial de la Generalitat Valenciana


Sumari del DOGV 5578, del 16-08-2007 (2007/9852)

RESOLUCIÓ de 22 de juny de 2007, de la Direcció General d'Energia, per la qual s'atorga a Gas Natural Distribución, SDG, SA, l'autorització administrativa per a la construcció de les instal·lacions corresponents al gasoducte de gas natural denominat Ramal a Sant Mateu i les seues instal·lacions auxiliars, als termes municipals de la Jana i Sant Mateu, província de Castelló, s'aprova el projecte d'execució i l'addenda 1 a este i es declara en concret la seua utilitat pública. (CBREDE 2005/10/12).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5578

Data del DOGV
:   16-08-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/9852


Data del document
:   22-06-2007

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Sant Mateu
    * Jana, la
    * gas
    * empresa privada

RESOLUCIÓ de 22 de juny de 2007, de la Direcció General d'Energia, per la qual s'atorga a Gas Natural Distribución, SDG, SA, l'autorització administrativa per a la construcció de les instal·lacions corresponents al gasoducte de gas natural denominat Ramal a Sant Mateu i les seues instal·lacions auxiliars, als termes municipals de la Jana i Sant Mateu, província de Castelló, s'aprova el projecte d'execució i l'addenda 1 a este i es declara en concret la seua utilitat pública. (CBREDE 2005/10/12). [2007/9852]
Vist l'expedient amb referència CBREDE 2005/10/12, incoat pel Servici Territorial d'Energia de Castelló, de la conselleria d'Infraestructures i Transport, a instància de l'empresa Gas Natural Distribución, SDG, SA, amb domicili als efectes de notificacions a València, Gravador Esteve, 14, (CP 46072), relatiu a la sol·licitud de 28 de juny de 2005, sobre l'autorització administrativa per a la construcció de les instal·lacions corresponents al gasoducte de gas natural denominat Ramal a Sant Mateu i les seues instal·lacions auxiliars, que discorre pels termes municipals de la Jana i Sant Mateu, província de Castelló, s'aprove el projecte d'execució i es declare en concret la seua utilitat pública.
S'adjunta un exemplar del projecte firmat per l'enginyer de Camins, Javier de la Peña Ortiz de Zarate, i visat pel Col·legi d'Enginyers de Camins, Canals i Ports, amb data 27 d'abril de 2005.
Vist que realitzada la informació pública a què es fa referència en la Llei 34/1998, de 7 d'octubre, del Sector d'Hidrocarburs, i en el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, per mitjà d'anuncis en el Butlletí Oficial de la Província de Castelló el dia 29 de setembre de 2005, en el Diari Oficial de la Generalitat del 5 d'octubre de 2005, en els diaris de premsa El Mundo, edició de Castelló i El Periódico Mediterráneo del dia 14 d'octubre de 2005, i exposada en el tauler d'edictes dels ajuntaments afectats.
Segons consta en l'expedient remés, han sigut presentades les al·legacions següents:
- Pascual Miguel Pascual Bonfill, que manifesta l'existència d'un error en la relació dels béns i dels drets sotmesa a informació pública quant a la titularitat de les finques núm. CS-SM-64 i 66 que figuren a nom de Genoveva García Cucala i que actualment són de l'al·legant junt amb els seus dos germans, Mª Ángeles i Andrés Francisco Pascual Bonfill, en què sol·licita a més el trasllat de la canonada al límit del camí existent, a fi de minimitzar l'impacte de les afectacions.
- Mª Aurelia Besalduch García, propietària de la finca CS-SM-67, sol·licita la modificació del traçat del gasoducte de manera que este discórrega més prop del camí públic.
- Que traslladades les mencionades al·legacions a l'empresa peticionària, va contestar i va manifestar el següent:
- Respecte de l'al·legació presentada per Pascual Miguel Pascual Bonfill, l'empresa va contestar que procedirà a esmenar l'error de titularitat una vegada efectuades les comprovacions oportunes i que quant al traçat alternatiu proposat, el primer tram, des del vèrtex V-60 fins a l'encreuament amb la carretera CV-132 no pot modificar-se, ja que el traçat ha de mantindre la distància mínima que per als paral·lelisme s'exigix amb altres infraestructures, si bé i a partir de l'encreuament, es realitzarà un gir a l'esquerra perquè discórrega pel camí públic municipal fins a connectar amb el vèrtex V-64 i d'esta manera, a més de reduir l'afecció de la finca CS-SM-66, desafecta les parcel·les CS-SM-67 i 68.
- Respecte de l'al·legació presentada per Mª Aurelia Besalduch García, afectivament s'ha admés la variació en el traçat i d'esta manera queda desafectada la finca propietat de l'al·legant.
Vist que, de conformitat amb el que establixen els articles 80 i 98 del Reial Decret 1434/2002, es va remetre separata del projecte tècnic, que contenia les característiques generals de la instal·lació a l'Ajuntament de la Jana i a l'Ajuntament de Sant Mateu, als efectes d'establir les condicions tècniques oportunes, i igualment i d'acord amb el que disposa la Llei 16/2003, de 17 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana, sol·licitud d'informe sobre l'adaptació del projecte remés al planejament urbanístic d'aplicació.
D'acord amb la documentació que es troba en l'expedient no figura contestació a la referida petició, per part de l'Ajuntament de la Jana, a pesar de la reiteració efectuada pel Servici Territorial d'Energia de Castelló.
Per la seua banda, l'Ajuntament de Sant Mateu va contestar l'informe sol·licitat, i va manifestar la necessitat que el gas natural arribe al polígon industrial de Santa Bàrbara, fins i tot abans que la distribució al municipi, com també que de conformitat amb les Normes Subsidiàries del Planejament Municipal, el traçat discorre en sòl no urbanitzable sense protecció, per la qual cosa una vegada obtingudes les autoritzacions pertinents, es podran aprovar les dites obres.
Vist que igualment, de conformitat amb el que establixen els articles 80 i 98 del Reial Decret 1434/2002, se va remetre separata del projecte tècnic, que conté les característiques generals de la instal·lació i als efectes d'establir l'oportú condicionat tècnic, a la resta de les administracions públiques, organismes i, si és el cas, empreses de servicis públics o d'interés general afectats, i en concret a:
- Servici Territorial de Carreteres de Castelló de la conselleria d'Infraestructures i Transport, sense que figure en l'expedient contestació a l'informe sol·licitat, a pesar de la reiteració efectuada pel Servici Territorial d'Energia.
- Confederació Hidrogràfica del Xúquer, sense que figure en l'expedient contestació a l'informe sol·licitat, a pesar de la reiteració efectuada pel Servici Territorial d'Energia.
- Departament de Vies Pecuàries de la conselleria de Territori i Habitatge, que va remetre informe de la Secció Forestal, per mitjà del qual es posa de manifest que la via pecuària denominada Camí de Sant Mateu de les Timbes no consta classificada en la zona indicada en la documentació aportada, i se sol·licita la justificació de les afeccions a les vies pecuàries dels dos termes municipals, a més de realitzar les consideracions que s'hi contenen.
Del referit informe es va traslladar al sol·licitant, que manifesta, en síntesi, que en el terme de la Jana, la sendera afectada es denomina Camí de les Carretes, i en el de Sant Mateu, a la carrerada del Camí Vell de Sant Mateu, que discorre el traçat en paral·lel a la via pecuària i a una distància no inferior a 7 m i per nucli urbà indica que hi ha un encreuament entre el V-63 i el V-64, a partir del qual discorre pel seu interior fins al V-65 que és on finalitza la connexió.
Vist que, amb data 3 de febrer de 2006, la directora general de Gestió del Medi Natural de la conselleria de Territori i Habitatge va dictar Declaració d'Impacte Ambiental, que estimava acceptable, només als efectes ambientals i sense perjuí de l'obtenció prèvia de les autoritzacions sectorials que se li apliquen, el projecte Subministrament de gas natural a Sant Mateu. Antena a Sant Mateu, sempre que este es desenvolupe d'acord amb allò que s'ha indicat en la documentació presentada i amb les condicions de l'apartat segon que en la part resolutiva de la present resolució s'exposaran.
Vist l'escrit de data 26 de setembre de 2006, presentat per Gas Natural Distribución, SDG, SA, en l'expedient referenciat CBREDE/2005/10/12, per mitjà del qual s'adjunta l'addenda 1 al projecte del Ramal de gas natural a Sant Mateu, firmada per l'enginyer de Mines, Sr. Ignacio Marín de la Bárcena Folache, i visada amb data 3 d'agost de 2006, presentació motivada d'una part, pel desdoblament previst en el recorregut del gasoducte existent Barcelona-València-País Basc de l'empresa Enagás, respecte que el traçat del ramal discorre en paral·lel des dels nous vèrtexs V-2A fins al V-2ZN, i d'una altra, per la nova estimació en les demandes de consum que fan necessari el canvi de diàmetre de la canonada de PE-100 de 160 mm a 200 mm.
Vist que com a conseqüència de l'addenda presentada no resulten afectades per l'execució del projecte, diverses finques contingudes en la relació de béns i drets sotmesa a informació pública per mitjà d'anuncis en el Butlletí Oficial de la Província de Castelló el dia 29 de setembre de 2005, en el Diari Oficial de la Generalitat del 5 d'octubre del 2005, en els diaris de premsa El Mundo, edició de Castelló i El Periódico Mediterráneo del dia 14 d'octubre de 2005, i en el tauler d'edictes dels ajuntaments afectats, concretament en el terme municipal de la Jana, les corresponents al número d'orde CS-JA-1 i de la CS-JA-5 a la CS-JA-42, les dos incloses; i les corresponents al terme municipal de Sant Mateu, les número d'orde de la CS-SM-2 a la CS-SM-9, les dos inclusivament.
Vist que realitzada la informació pública de l'esmentada addenda 1 a què es fa referència en la Llei 34/1998, de 7 d'octubre, del Sector d'Hidrocarburs, i en el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, així com en el Decret 162/1990, de 15 d'octubre, sobre Impacte ambiental ?modificat per Decret 32/2006, de 10 de març-, per mitjà d'anuncis en el Butlletí Oficial de la Província de Castelló el dia 23 de desembre de 2006, en el Diari Oficial de la Generalitat del 28 de desembre de 2006, en els diaris de premsa El Mundo, edició de Castelló i El Periódico Mediterráneo del dia 22 de desembre de 2006, i exposada en el tauler d'edictes dels ajuntaments afectats.
Segons consta en l'expedient remés, ha sigut presentat un escrit d'al·legacions per Pilar Boix Balaguer, propietària de la finca CS-JA-60, que manifesta que la finca confrontant, CS-JA-61 té «il·legalment» la seua entrada per la finca de la seua propietat i això suposa que la longitud de l'afecció no és la correcta.
Traslladat el mencionat escrit a l'empresa peticionària, contesta manifestant que revisat el pla cadastral s'observa que els límits marcats en els plans parcel·laris del projecte són correctes i també els mesuraments que figuren en la relació de béns i drets, i es desprén pel que manifesta que això respon a motius particulars entre els afectats.
Vist que, de conformitat amb el que establixen els articles 80 i 98 del Reial Decret 1434/2002, es va remetre separata de l'addenda 1 presentada, que conté les característiques generals de la instal·lació a l'Ajuntament de la Jana i a l'Ajuntament de Sant Mateu, als efectes d'establir l'oportú condicionat tècnic.
D'acord amb la documentació que està en l'expedient no figura contestació a la referida petició, per part de l'Ajuntament de Sant Mateu, a pesar de la reiteració efectuada pel Servici Territorial d'Energia de Castelló.
Per la seua banda, l'Ajuntament de la Jana va contestar l'informe manifestant que resulta necessari que el traçat del gasoducte s'ajuste en paral·lel tot el possible al gasoducte d'Enagás, ja que així s'evitaria afectar innecessàriament més terrenys dels necessaris als propietaris de les finques.
Traslladat el mencionat informe, l'empresa Gas Natural Distribución, SDG, SA, va contestar manifestant que la presentació de l'addenda al projecte està motivada per la proximitat del traçat a la conducció d'Enagás i a la tramitació actual d'un desdoblament d'este. Que en un principi es va intentar que la canonada discorreguera per una via pecuària en el terme municipal de la Jana, però la conselleria de Medi Ambient va mostrar la seua negativa i va fixar una zona de seguretat de 10,45 metres des de l'eix de la via pecuària, i per això es va projectar l'addenda que feia discórrer la conducció entre la primera i segona fila d'oliveres d'alt interés natural, atés que si el projecte fóra paral·lel a la conducció d'Enagás, seguint la seua normativa, la zona d'afecció seria molt major, així com la zona expropiada de les parcel·les.
Vist que igualment, de conformitat amb el que establixen els articles 80 i 98 del Reial Decret 1434/2002, es va remetre una separata de l'addenda 1 presentada, que conté les característiques generals de la instal·lació i als efectes d'establir l'oportú condicionat tècnic, a la resta de les administracions públiques, organismes i, si és el cas, empreses de servicis públics o d'interés general afectats, i en concret a:
- Confederació Hidrogràfica del Xúquer, que va remetre informe pel qual accedia a l'encreuament de diversos llits públics (rambla de Cervera o riu Sec) per mitjà de canonada de gas o gasoducte en els termes municipals de Sant Mateu i la Jana, i s'expressen les condicions particulars i generals que s'hi contenen.
- Departament de Vies Pecuàries de la conselleria de Territori i Habitatge, que va remetre informe en el qual es manifestava no apreciar cap alteració en les afeccions del gasoducte sobre les vies pecuàries detectades inicialment.
Dels referits informes es va traslladar el sol·licitant, que manifestava, la seua acceptació amb el contingut d'estos.
Vist que amb data 25 d'abril de 2007, la secretària autonòmica de Territori i Medi Ambient de la conselleria de Territori i Habitatge va dictar Declaració d'Impacte Ambiental, en la qual s'estimava acceptable, només als efectes ambientals i sense perjuí de l'obtenció prèvia de les autoritzacions sectorials que se li apliquen, el projecte Subministrament de gas natural a Sant Mateu. Addenda 1 al projecte d'autorització, sempre que este es desenvolupe d'acord amb les previsions de l'Estudi d'Impacte Ambiental i amb les condicions de l'apartat segon que en la part resolutiva de la present resolució s'exposaran.
Vist que per mitjà de resolucions de la Direcció General d'Energia de dates 23 de setembre de 2005 i 5 de maig de 2006, es va atorgar a Gas Natural Distribución, SDG, SA, l'autorització administrativa per a la construcció de les instal·lacions corresponents al gasoducte denominat la Jana-Vinaròs-Benicarló i les seues instal·lacions auxiliars, en els termes municipals de la Jana, Traiguera, Sant Jordi, Càlig, Vinaròs i Benicarló, a la província de Castelló, es va aprovar el projecte tècnic d'execució i les addendes 1 i 2, i es va declarar en concret la seua utilitat pública.
Vist que Gas Natural Distribución, SDG, SA, es troba inscrita definitivament en la secció primera del Registre Administratiu de Distribuïdors, Comercialitzadors i Consumidors Qualificats, amb àmbit d'actuació nacional.
Vist que, d'acord amb la sol·licitud de Gas Natural Distribución, SDG, SA, el projecte i l'addenda 1 presentats, la finalitat que es perseguix amb la construcció d'esta instal·lació és dotar d'infraestructura gasista, com a energia alternativa, facilitar el desenvolupament industrial, la diversificació energètica i la millora en el subministrament per a eixa zona geogràfica.
Vist que el projecte i l'addenda 1 presenten un traçat plenament concretat, disposa entre la seua documentació dels plans pertinents a escala adequada, està suficientment detallat i conté una relació concreta i individualitzada dels béns i drets afectats.
Vist que el Servici Territorial d'Energia de Castelló, encarregat de la instrucció de l'expedient de sol·licitud, ha informat favorablement esta.
Atés que el projecte i l'addenda 1 reunixen una definició i concreció de les característiques tècniques i de traçat que garantixen la major seguretat i millor funcionalitat del gasoducte, i són estos els paràmetres que condicionen i obliguen principalment a adoptar un traçat, amb independència de les afeccions que a tercers puguen representar i això sense perjuí d'indemnitzar adequadament estes.
Atés que la present autorització en cap cas es concedix amb drets exclusius d'ús, tal com indica l'article 73 de la Llei 34/1998, de 7 d'octubre, del Sector d'Hidrocarburs, modificat per l'article vint-i-huit del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.
Atés que l'article 75.2 del Reial Decret 1434/2002, de 27 de desembre, establix que les autoritzacions a què es referix el present títol seran atorgades, sense perjuí de les concessions i autoritzacions que siguen necessàries, d'acord amb altres disposicions que resulten aplicables, i en especial les relatives a l'ordenació del territori i al medi ambient.
Atés que s'han complit els tràmits establits en el títol IV del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.
Atés que la Direcció General d'Energia és competent per a la resolució del present expedient, d'acord amb el que disposa l'article 16 del Decret 182/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la conselleria d'Infraestructures i Transport.
Esta Direcció General d'Energia resol:
I. Atorgar autorització administrativa a l'empresa Gas Natural Distribución, SDG, SA, per a la construcció de les instal·lacions corresponents al gasoducte de gas natural denominat Ramal a Sant Mateu i les seues instal·lacions auxiliars, en els termes municipals de la Jana i Sant Mateu, a la província de Castelló.
La present autorització quedarà sotmesa a les condicions que figuren a continuació:
Primera. El titular de la instal·lació constituirà en el termini d'un mes una garantia per valor de 12.601,97 euros, import del dos per cent del pressupost de les instal·lacions afectades que figura en l'expedient de sol·licitud, per a garantir el compliment de les seues obligacions, segons assenyala l'article 82 del Reial Decret 1434/2002, de 27 de desembre, regulador de les activitats de transport, distribució, comercialització, subministrament i procediments d'autorització d'instal·lacions de gas natural. La dita fiança es constituirà en la Tresoreria del Servici Territorial de Castelló de la conselleria d'Economia, Hisenda i Ocupació, de conformitat amb l'Orde de 14 de febrer de 1986 i Orde de 16 de desembre de 1996, de la conselleria d'Economia i Hisenda, per la qual es regula el procediment de constitució i devolució de fiances. La fiança serà tornada al titular de la present autorització, després de la seua sol·licitud prèvia, una vegada que el Servici Territorial d'Energia de Castelló formalitze l'acta de posada en marxa de les instal·lacions a què es referix la present resolució i l'interessat justifique el compliment de les obligacions derivades de la present autorització.
Segona. La Companyia Gas Natural Distribución, SDG, SA, complirà les obligacions que estrictament s'assenyalen en l'article 74, Obligacions dels distribuïdors de gas natural, i en el punt 1 de l'article 83, Obligacions i drets dels distribuïdors i comercialitzadors en relació al subministrament, de la Llei 34/1998, de 7 d'octubre, del Sector d'Hidrocarburs, així com en el punt 3 de l'article 10 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural. En especial, estarà obligada a procedir a l'ampliació de les instal·lacions de distribució, en l'àmbit geogràfic de la seua autorització, quan siga necessari atendre noves demandes de subministrament de gas, sense perjuí del que resulte de l'aplicació del règim reglamentàriament establit per a les connexions.
Tercera. El titular de la present autorització disfrutarà, com a distribuïdor, dels drets que assenyalen els articles 75 i 83 de la Llei 34/1998, de 7 octubre, del Sector d'Hidrocarburs, així com els que s'assenyalen en l'article 10 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.
Quarta. La present autorització s'entén sense perjuís i independentment de les concessions, les llicències, els permisos o les autoritzacions de competència municipal, provincial, autonòmica, estatal o d'este o altres organismes i entitats que siguen necessàries per a la realització de les instal·lacions, d'acord amb la corresponent legislació sectorial o amb altres disposicions que resulten aplicables i, en especial, les relatives a l'ordenació del territori i del medi ambient, tot això segons el que disposa l'article 73.4 de la Llei 34/1998, de 7 d'octubre, i de conformitat amb l'article vint-i-huit del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.
Cinquena. La present autorització s'atorga sense perjuí de tercers i es deixen fora de perill els drets particulars.
Sisena. Serà causa de revocació de la present autorització:
L'incompliment de la constitució del depòsit de garantia en la forma i termini assenyalat en les presents condicions.
L'incompliment de les condicions expressades, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.
Setena. Condicions d'orde mediambiental.
- Arreplegades en la Declaració d'Impacte Ambiental de 3 de febrer de 2006
Condicions per a la realització de les obres:
Prèviament a l'autorització de l'actuació, hauran de presentar en esta Direcció General de Gestió del Medi Natural l'informe de la conselleria de Cultura, Educació i Esport sobre la conformitat del projecte amb la normativa de protecció del patrimoni cultural, regulat en l'article 11 de la Llei 4/1998, d'11 de juny, de Patrimoni Cultural Valencià.
El replantejament de la traça del gasoducte haurà de ser supervisat pels servicis tècnics del Servici Territorial de Medi Ambient de Castelló per a establir les mesures que s'han d'adoptar en el cas que el traçat afecte exemplars de cultiu de gran port o de valor patrimonial.
En els trams en què el traçat discórrega pròxim a camins s'intentarà aprofitar este com a pista de treball.
Prèviament a l'inici de les actuacions s'haurà d'obtindre l'autorització de la Direcció Territorial de Territori i Habitatge de Castelló per a l'ocupació temporal de les vies pecuàries afectades pel traçat (sendera del Camí de les Carretes i carrerada del Camí Vell de Sant Mateu).
La ubicació de les platges d'abassagament, depòsits de materials i parcs de maquinària s'establirà davall la supervisió dels servicis tècnics del Servici Territorial de Medi Ambient de Castelló, que podran establir els canvis que consideren oportuns.
Els treballs compliran el que establix el Decret 7/2004, de 23 de gener, pel qual s'aprova el plec general de normes de seguretat de prevenció d'incendis forestals. S'evitarà la crema dels residus de vegetació.
Es realitzarà una selecció dels residus procedents de les obres per a la seua entrega a gestor autoritzat. En cap cas s'abandonaran els materials sobrants en el mateix emplaçament.
Les actuacions de revegetació es realitzaran davall la supervisió dels servicis tècnics del Servici Territorial de Medi Ambient de Castelló que podran introduir-hi les modificacions que estimen necessàries.
Els canvis d'oli de la maquinària i vehicles implicats en les obres es realitzaran en zones adequades, degudament impermeabilitzades, preferentment en tallers autoritzats.
Els treballs es desenvoluparan en èpoques en què no interferisquen en les labors agrícoles i no afecten les collites.
Una vegada finalitzades les obres es restituiran els terrenys a l'estat anterior i es reposaran les servituds i servicis afectats i si es donara el cas es reposaran els murs de pedra en sec.
Si durant l'execució de les obres es produïra qualsevol troballa d'interés històric, arqueològic o paleontològic, s'informarà a la Direcció General de Política Lingüística i Patrimoni Cultural Valencià de la conselleria de Cultura, Educació i Esport, de forma immediata, i s'adoptaran les mesures pertinents amb vista a la seua protecció i conservació, de conformitat amb el que preveuen els articles 63 i 65 de la Llei 4/1998 d'11 de juny, de la Generalitat Valenciana, del Patrimoni Cultural Valencià.
- Arreplegades en la Declaració d'Impacte Ambiental de 25 d'abril de 2007.
S'obtindrà l'informe regulat en l'article 11 de la Llei 4/1998, del Patrimoni Cultural valencià que vincularà la present declaració d'impacte.
Una vegada finalitzades les obres es restituiran els terrenys a l'estat anterior i es reposaran les servituds i servicis afectats i si és el cas les parets de pedra en sec.
Es realitzarà una selecció dels residus produïts en l'obra per a la seua entrega a gestor autoritzat. En el cas de materials sobrants de l'excavació haurà de proposar-se una destinació adequada.
Els canvis d'oli i el manteniment de la maquinària es realitzaran en tallers autoritzats.
Hauran d'eliminar-se correctament els residus de vegetació i evitar la seua crema.
S'evitarà, en la mesura que es puga, l'arrancada d'oliveres centenàries, de gran port o de valor patrimonial i es facilitarà la seua replantació i amb respecte, si és el cas, de la Llei 4/2006, de 19 de maig, de la Generalitat, de patrimoni d'arbres monumentals de la Comunitat Valenciana. A fi de garantir el compliment de la dita llei es realitzarà una inspecció prèvia de la zona en què participarà tant la direcció d'obra, com l'autoritat mediambiental de la zona.
Els treballs compliran el que establix el decret 7/2004, de 23 de gener, pel qual s'aprova el plec general de normes de seguretat en prevenció d'incendis forestals.
Els treballs es desenvoluparan després de les tasques de recol·lecció, als efectes de no interferir en les labors agrícoles i no afectar les collites.
Les labors d'arrancada d'exemplars arboris i la revegetació estaran supervisades per un director d'obra ambiental, el qual informarà a l'administració sobre les incidències i el resultat de les labors. També haurà de supervisar el desenvolupament de les obres en els encreuaments dels barrancs i controlar l'arreplega i destina dels materials sobrants.
Prèviament a l'inici dels treballs el promotor haurà d'obtindre autorització de la Direcció Territorial de Territori i Habitatge sobre l'ocupació temporal de les vies pecuàries afectades i aquelles altres derivades, en el cas que procedisca, de l'afecció a vegetació natural, i s'haurà de respectar una distància almenys de 10 metres (mesurats perpendicularment des de l'eix del camí) en el cas de la via pecuària sendera del camí de les Carretes des de l'eix de la via pecuària fins al gasoducte.
S'obtindran els permisos necessaris en relació amb l'encreuament de la rambla de Cervera.
II. Aprovar el projecte d'execució, firmat per l'enginyer de Camins, Javier de la Peña Ortiz de Zarate, i visat pel Col·legi d'Enginyers de Camins, Canals i Ports, amb data 27 d'abril de 2005 i l'addenda 1 al projecte del ramal de gas natural a Sant Mateu, firmada per l'enginyer de Mines, Ignacio Marín de la Bárcena Folache, i visada amb data 3 d'agost de 2006, les característiques principals del qual s'indiquen a continuació i se sotmet a les condicions que igualment es mencionen:
Les característiques principals del projecte i l'addenda 1 que s'aprova són les següents:
- Tipus de gas: gas natural.
- Punt de connexió (origen):
Entre els vèrtexs V-1 i V-2 del gasoducte la Jana-Vinaròs-Benicarló, en el PK 22,800 de la carretera N-232, en el terme municipal de la Jana, amb rang de pressió APA(1), fins a l'armari de regulació i mesura (ARM).
- Traçat
Des del punt de connexió abans referit, discorre paral·lel al gasoducte d'Enagás en el terme de la Jana, creua la rambla de Cervera i paral·lel al Camí de Sant Mateu-la Jana, per a arribar al nucli urbà de Sant Mateu. Finalment, després de creuar la carretera CV-132, arriba a la zona nord fins una plaça de propietat municipal.
- Canonades
La longitud total és de 6.271 m, dels quals 1.776 m recorren el terme municipal de la Jana i 4.495 m el de Sant Mateu, soterrades a una profunditat sobre la seua generatriu superior, com a mínim de 1,00 m en la part de canonada amb pressió APA(1), de 0,80 m en zones rural i calçada i de 0,60 m en voreres.
1r tram
La connexió amb el gasoducte es realitza per mitjà de presa en càrrega, amb canonada d'acer al carboni de 3''de diàmetre, especificació API 5L, qualitat grau B, grossària 3,96 mm i rang de pressió de 16 bar.
Longitud: 25 m.
A l'eixida de l'ARM, la canonada és de les mateixes característiques que l'anteriorment descrita, amb rang de pressió 4 bar i longitud de 15 m.
2n tram
Després de la transició de material d'acer a polietilé, la canonada és de polietilé PE-100, de 200 mm de diàmetre, qualitat API, SDR-11, grossària de 18,2 mm i rang de pressió 4 bar.
Longitud: 6.231 m.
- Armari de regulació
Situat en les proximitats de la posició 15.04 del gasoducte d'Enagas, amb pressió APA/MPB(1), de cabal nominal de 1000 m³(n)/h, amb una pressió d'entrada màxima de 16 bar i d'eixida de 4 bar.
- Instal·lacions auxiliars:
· Protecció catòdica, per mitjà d'un sistema de protecció activa, consistent a unir l'estructura (conducció i instal·lacions) al pol negatiu d'una font de corrent continu. Es tracta d'un transforectificador, el pol positiu del qual està connectat al llit anòdic o dispersiu.
· Sistema de comunicació i telecontrol, a través d'un cable de telecomunicacions dielèctric de fibres òptiques, instal·lat en conducte de polietilé.
Les instal·lacions elèctriques seran les necessàries en cada moment per al funcionament correcte del sistema i compliment de la legislació específica d'aplicació.
- Pressupost: 630.098,93 euros.
Les condicions a què està sotmesa la mencionada aprovació són les següents:
1. Les obres hauran de realitzar-se d'acord amb el projecte i l'addenda 1 presentats, amb les variacions que, si és el cas, se sol·liciten i s'autoritzen, i es referiran als elements compresos en l'àmbit d'aplicació del Reglament de Xarxes i Connexions de Combustibles Gasosos aprovat per Reial Decret 919/2006, de 28 de juliol (BOE 4 de setembre 2006). Estes instal·lacions estaran previstes per a respondre als avanços tecnològics en el camp del gas i aconseguir proveïments flexibles i segurs.
2. El titular de l'esmentada instal·lació donarà compte de la terminació de les obres al Servici Territorial d'Energia de Castelló, a efectes de reconeixement, i es presentarà l'oportú certificat de direcció, subscrit per tècnic competent i visat pel col·legi oficial corresponent.
3. El titular de la instal·lació notificarà per escrit al Servici Territorial d'Energia de Castelló el començament dels treballs per a efectuar inspeccions d'estos, en cas de considerar-ho convenient.
4. L'administració deixarà sense efecte la present resolució en qualsevol moment en el cas que s'observe l'incompliment de les condicions imposades per esta. En tals supòsits, l'administració, després de l'oportú expedient previ, acordarà l'anul·lació de l'autorització amb totes les conseqüències d'orde administratiu i civil que es deriven, segons les disposicions legals vigents.
5. El titular de la instal·lació haurà de tindre en compte en l'execució del projecte les condicions imposades pels organismes afectats, totes estes se li van notificar oportunament.
6. El termini d'execució de les obres serà de 6 mesos a partir d'ocupació real de les finques afectades. No obstant això, amb anterioritat a la finalització del dit termini, Gas Natural Distribución, SDG, SA, podrà sol·licitar una ampliació d'este per mitjà de sol·licitud motivada davant d'esta Direcció General d'Energia.
III. Declarar, en concret, la utilitat pública del gasoducte autoritzat en el punt primer de la present resolució, la qual cosa porta implícita la necessitat d'ocupació dels béns i drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i es concreta en una afecció a les finques particulars, incloses en la relació annexa, amb l'abast i els efectes previstos en l'article 107 de la Llei 34/1998, de 7 d'octubre, del Sector d'Hidrocarburs, i els articles 109.1, 110, 111, i 112.3 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.
IV. Publicar i notificar la present resolució, d'acord amb el que establix el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, i se significa que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la seua redacció donada per la Llei 4/1999, de 13 de gener, de modificació de l'anterior, de notificació de la present resolució als titulars desconeguts o amb domicili ignorat o a aquells en què, intentada la notificació, no s'haguera pogut realitzar.La present resolució no és definitiva en via administrativa i contra la qual es podrà interposar recurs d'alçada davant del secretari autonòmic d'Infraestructures en el termini d'un mes, comptador des de l'endemà de la notificació, d'acord amb el que s'establix en l'article 115 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.
València, 22 de juny de 2007.- El director general d'Energia: Antonio Cejalvo Lapeña.